Hollywood Babylon
<s>Hollywood Babylon ili Hollywood Babylone je knjiga američkog sineasta Kennetha Angera originalno objavljena u Francuskoj 1959. godine posvećena historiji Hollywooda, koja se smatra najpoznatijom i najuticajnijom od svih tajnih historija američke filmske industrije, ali također i jednom od najosporavanijih i najkontroverznijih historijskih knjiga.</s>

<s>Anger je bio odrastao u Los Angelesu gdje je kao dječak upoznao nekoliko hollywoodskih djece-glumaca.</s><s>Knjiga se velikim dijelom temelji na tračevima koji je doznao preko njih i drugih izvora.</s><s>Knjiga, međutim, u samom Hollywoodu nije izazvala naročitu pažnju sve do engleskog izdanja 1965. godine objavljenog u Arizoni, koja je odmah povučena iz prodaje.</s><s>Godine 1975. je objavljeno konačno, odnosno prošireno izdanje, koje je sadržavalo Angerove tvrdnje o brojnim događajima koji su se zbili u međuvremenu.</s>

<s>Knjiga historiju Hollywooda prikazuje kroz skandale u koje su bile upetljane vodeće hollywoodske zvijezde, najčešće vezane uz preljube, seksualne anomalije ili homoseskualizam, te u nešto manjoj mjeri alkohol i drogu.</s><s>Hollywood Babylon se također bavio i nekim manje poznatim ličnostima, koje su Angeru privukle pažnju bizarnim ili morbidnim načinom smrti.</s><s>Vremenski period koji je Anger obrađivao je započeo sa osnivanjem Hollywooda u nijemoj eri 1910-ih, a završio sa klasičnim Hollywoodom, odnosno skandalima 1950-ih; konačna verzija je prikazala skandale 1960-ih koji su završili sa ubistvom Sharon Tate.</s>

<s>Anger je na sebe navukao bijes nekih od tada još živućih hollywoodskih glumaca, uključujući Claru Bow, koja ga je mislila tužiti zbog klevete.</s><s>Mnogo su ozbiljnije bile kritike etabliranih filmskih historičara kao Kevina Brownlowa koji je Angerov postupak prikupljanja podataka proglasio "mentalnom telepatijom".</s><s>Iako su mnoge od bizarnih tvrdnji koje navodi Anger danas od historičara uglavnom odbačene, dan-danas predstavljaju popularne urbane legende.</s>

<s>Godine 1984. je Anger napisao nastavak pod naslovom Hollywood Babylon II, koji se bavio skandalima u suvremenom Hollywoodu, ali je ta knjiga imala daleko manje uspjeha i kod kritike i kod čitatelja.</s><s>Godine 2008. je najavio nastavak pod naslovom Hollywood Babylon III, ali je od toga odustao, navodno uplašen da bi zbog navoda o Tomu Cruiseu na sebe navukao osvetnički bijes Scijentološke crkve.</s>

<s>Vanjske veze</s>

<s>Knjige 1959.</s><s>Historija filma
Tajne historije</s>

